Diari Oficial de la Generalitat Valenciana


Sumari del DOGV 8912, del 24-09-2020 (2020/7716)

RESOLUCIÓ de 23 de setembre de 2020, de la consellera de Sanitat Universal i Salut Pública, per la qual es deleguen competències en la Comissió Mixta de Seguiment convocada mitjançant Resolució de 21 de setembre de 2020, en l'àmbit del contracte de concessió per a la gestió de l'assistència sanitària integral del Departament de Salut de Dénia. Expedient de contractació 822/2004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8912

Data del DOGV
:   24-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7716


Data del document
:   23-09-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 23 de setembre de 2020, de la consellera de Sanitat Universal i Salut Pública, per la qual es deleguen competències en la Comissió Mixta de Seguiment convocada mitjançant Resolució de 21 de setembre de 2020, en l'àmbit del contracte de concessió per a la gestió de l'assistència sanitària integral del Departament de Salut de Dénia. Expedient de contractació 822/2004. [2020/7716]  
  
Amb data 14 de març de 2005, la Conselleria de Sanitat va subscriure contracte de gestió de serveis públics per concessió amb l'entitat Marina Salut, SA, per a la gestió integral de l'assistència sanitària del Departament de Salut de Dénia (expedient de contractació núm. 822/2004).  
Amb data 21 de setembre de 2020, la consellera de Sanitat Universal i Salut Pública va dictar resolució convocant, per al pròxim 28 de setembre de 2020, sessió de la Comissió Mixta de Seguiment en l'àmbit del contracte número 822/2004, per a informar sobre les qüestions que es fixen en l'ordre del dia que s'indica en l'esmentada resolució.  
L'experiència acumulada pels òrgans directius de la Conselleria sobre les qüestions a les quals es refereix l'ordre del dia establit, aconsellen dictar una resolució per la qual es delegue la competència d'aquesta consellera com a presidenta de la Comissió Mixta. En virtut d'això, i d'acord amb el que es disposa per l'article 9 de la Llei 40/2015, d'1 d'octubre, de règim jurídic del sector públic i en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Delegar la competència per a actuar com a presidenta de la Comissió Mixta de Seguiment convocada mitjançant Resolució de data 21 de setembre de 2020 d'aquesta consellera, en la secretària autonòmica d'Eficiència i Tecnologia Sanitària, Concha Andrés Sanchis, de la Conselleria de Sanitat Universal i Salut Pública.  
  
Segon  
La present delegació de competència s'entendrà vigent a partir de l'endemà de publicar-se en el Diari Oficial de la Generalitat Valenciana.  
  
València, 23 de setembre de 2020.- La consellera de Sanitat Universal i Salut Pública: Ana Barceló Chico.